Majandusanalüütikute arvutuste järgi loodaks Prantsusmaal kohe 3,4 miljonit uut töökohta ainuüksi kaubanduses, hotellinduses ja toitlustamises, kui kohalikud  normid sarnaseks näiteks USA-ga, või kasvaks töökohtade arv 1,8  miljoni võrra, kui  võetaks üle Hollandi mudel. Suures osas lahendaks see tööpuuduse küsimu se, arvestades, et Prantsusmaal on ülemereprovintsidega kokku 4,3 miljonit tööotsijat.  Öeldakse, et Prantsusmaal on hea vaene olla, sest tervishoid ja haridus on  tasuta, rääkimata erinevatest riiklikest toimetuleku programmidest. Ometi ei ole  oma kultuuri ja riigi üle uhkete prantslaste eesmärk kindlasti mitte keskmiselt  vaeste kodanike piirisisene ühendus. Kuid siiani on veel kõigile  mõistatus, kuidas  areneda veel vana (kuningliku) režiimi administratiivsüsteemidest dünaamilise,  tänapäevast keskkonda ja rahvusvahelist tööjõu vaba liikumist arvestava riigini.  Teades prantslaste streigilembust, pole siin lihtne vana elevanti uut moodi  tantsima õpetada.